Hest er best!

Det er fortsatt uklart om tamhesten skal regnes som en egen art eller en underart av villhest (*E. ferus*). Moderne forskning med [DNA](https://no.wikipedia.org/wiki/DNA) har imidlertid ført til at flertallet av verdens forskere i dag regner den som en underart (ref. det vitenskapelige navnet (Equus ferus caballus). Tamhesten står derfor ikke oppført på [IUCNs rødliste over truede arter](https://no.wikipedia.org/wiki/IUCNs_r%C3%B8dliste" \o "IUCNs rødliste).

Hesten er et stort [planteetende](https://no.wikipedia.org/wiki/Planteeter) hovdyr som opprinnelig levde naturlig på [steppene](https://no.wikipedia.org/wiki/Steppe) i [Eurasia](https://no.wikipedia.org/wiki/Eurasia), fra [Polen](https://no.wikipedia.org/wiki/Polen) til [Mongolia](https://no.wikipedia.org/wiki/Mongolia). Etter at hesten ble [domestisert](https://no.wikipedia.org/wiki/Domestisering) ble den etter hvert spredt til nesten hele [verden](https://no.wikipedia.org/wiki/Jorden) av [mennesket](https://no.wikipedia.org/wiki/Menneske).[[1]](https://no.wikipedia.org/wiki/Hest#cite_note-1) Hesten er yngre som tamdyr enn eksempelvis [kveg](https://no.wikipedia.org/wiki/Kveg) og [sauer](https://no.wikipedia.org/wiki/Sauer), som ble temmet for cirka 10 000 år siden. Trolig levde stammoren til alle tamhester så langt tilbake i tid som mellom 130 000 og 160 000 år siden. Ved å følge arvestoffet til [mitokondriene](https://no.wikipedia.org/wiki/Mitokondrium) i [hopper](https://no.wikipedia.org/wiki/Hoppe) og hvordan dette [arvestoffet](https://no.wikipedia.org/wiki/Gen) har endret seg ved små [mutasjoner](https://no.wikipedia.org/wiki/Mutasjon), har forskningen sporet det tilbake til opprinnelsen et sted på det [eurasiske](https://no.wikipedia.org/wiki/Eurasia) kontinent. Det viser [genanalyser](https://no.wikipedia.org/wiki/Genetikk) av moderne hester over store deler av verden.[[2]](https://no.wikipedia.org/wiki/Hest#cite_note-2) Det tidligste bevis man har for domestisering av hester stammer fra funn gjort i [Krasni Yar](https://no.wikipedia.org/w/index.php?title=Krasni_Yar&action=edit&redlink=1) i [Kasakhstan](https://no.wikipedia.org/wiki/Kasakhstan) og dateres cirka 7 000 år tilbake i tid. Funnet omfatter hester som kan ha blitt brukt som mat- og melkekilde, snarere enn pakk- og ridedyr.[[3]](https://no.wikipedia.org/wiki/Hest#cite_note-3)

Hester kjennetegnes av en tønneformet, langstrakt kropp med lange, tynne ekstremiteter som ender opp i hover. Hodet er smalt og langstrakt og sitter på en lang, smal og kraftfull hals som har en karakteristisk kraftig hårkam, såkalt [man](https://no.wikipedia.org/wiki/Man_(h%C3%A5r)), som vokser i forlengelsen av ryggkammen og ender opp som en lugg i pannen. Hester har godt [syn](https://no.wikipedia.org/wiki/Syn), men man regner ikke med at de har fargesyn. Arten har store øyne som sitter på hver side av hodet, noe som gir godt vidsyn og gjør at hester lett oppdager bevegelser (en overlevelsesstrategi viktig for villhesten). Øynenes plassering medfører imidlertid at det foran hestens mule er en blindsone, og hesten kan derfor ikke se hva den spiser på nært hold, noe som er grunnen til at de iblant biter i fingrene til personer som mater dem dersom dette ikke gjøres på riktig måte. Hester har også utmerket [hørsel](https://no.wikipedia.org/wiki/H%C3%B8rsel). De bevegelige ørene står rett opp på toppen av hodet, på hver sin side av skallen. De beveger seg etter hvor lydene kommer fra, og de er aktive i dyrets [kroppsspråk](https://no.wikipedia.org/wiki/Kroppsspr%C3%A5k). For eksempel varsler ører som er lagt flatt bakover om at hesten er aggressiv eller føler seg truet. Halen er kort, men har kraftig hårvekst som vokser ned mot hasene på bakbena. Hårveksten kalles [tagl](https://no.wikipedia.org/wiki/Tagl) og brukes blant annet i produksjonen av [fiolinbuer](https://no.wikipedia.org/w/index.php?title=Fiolinbue&action=edit&redlink=1).

Mens urhesten nok var en homogen art med liten variasjon i størrelsen, varierer den domestiserte hesten (tamhesten) så mye at vi deler den inn i [raser](https://no.wikipedia.org/wiki/Rase). De fysisk minste hestene kalles [ponnier](https://no.wikipedia.org/wiki/Ponni) og har en mankehøyde på under 148 cm, mens vanlige hester kan bli betydelig større. Store hesteraser kan veie mer enn 1 000 kilo, som for eksempel den engelske [Shirehesten](https://no.wikipedia.org/wiki/Shirehesten), mens enkeltindivider kan oppnå en vekt på nærmere 2 000 kg. Den norske [fjordhesten](https://no.wikipedia.org/wiki/Fjordhest) regnes blant de eldste hesterasene i verden. Rasen har likhetstrekk med ekte villhest, blant annet den karakteristiske strittende manen som består av stive rett oppovervoksende hår.

Hunnhesten kalles [hoppe](https://no.wikipedia.org/wiki/Hoppe) til hun er omkring fire år gammel, deretter kalles hun [merr](https://no.wikipedia.org/wiki/Merr). Hannhesten kalles [hingst](https://no.wikipedia.org/wiki/Hingst) eller, dersom den er [kastrert](https://no.wikipedia.org/wiki/Kastraksjon), [vallak](https://no.wikipedia.org/wiki/Vallak). En hannhest hvor den ene [testikkelen](https://no.wikipedia.org/wiki/Testikkel) befinner seg i bukhulen og den andre i pungen kalles en klapphingst, og en hannhest hvor begge testiklene er i buken kalles en urhingst. Klapphingster, urhingster og vallaker kan ikke kåres på utstillinger. Klapphingster og urhingster brukes derfor normalt ikke i [avl](https://no.wikipedia.org/wiki/Avl). Hester som av aldersmessige årsaker ikke lenger er arbeidsdyktige kalles gjerne øk.

Avkommet kalles [føll](https://no.wikipedia.org/wiki/F%C3%B8ll) eller [fole](https://no.wikipedia.org/wiki/Fole) det første leveåret.

Hester lever normalt til de blir omkring 20-30 år gamle. Som med [hunder](https://no.wikipedia.org/wiki/Hund) blir også fysisk små hester i snitt betydelig eldre enn fysisk store hester, men man vet ikke hvorfor det er slik.[[4]](https://no.wikipedia.org/wiki/Hest#cite_note-4) Engelskmannen Richard Miller hevder at [islandshesten](https://no.wikipedia.org/wiki/Islandshest) «Tulle» ble hele 57 år gammel.